CELEX: 62011TN0498
Language: et
Date: 2011-09-16 00:00:00
Title: Kohtuasi T-498/11: 16. septembril 2011 esitatud hagi — Evropaïki Dynamiki versus komisjon

26.11.2011   
            
            
               ET
            
            
               Euroopa Liidu Teataja
            
            
               C 347/37
            
         16. septembril 2011 esitatud hagi — Evropaïki Dynamiki versus komisjon
   (Kohtuasi T-498/11)
   2011/C 347/68
   Kohtumenetluse keel: inglise
   
      Pooled
   
   
      Hageja: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateena, Kreeka) (esindajad: advokaadid N. Korogiannakis ja M. Dermitzakis)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Liidu Ametlike Väljaannete Talituse otsus, millega lükati tagasi pakkumuse esitamise ettepanekule hageja poolt vastusena esitatud pakkumus piiratud hankemenetluses nr 10369 „Euroopa Pettustevastase Ameti kodulehe kaasajastamine”, millega rakendatakse teenuste osutamise raamlepingut nr 10224 lot 1, ja väljaannete talituse seotud otsused, sealhulgas otsus sõlmida hankeleping edukaks osutunud pakkujaga, kes valiti töövõtjaks;
            
         
               —
            
            
               mõista väljaannete talituselt hageja kasuks välja kahjusumma 31 977 eurot;
            
         
               —
            
            
               lisaks mõista väljaannete talituselt hageja kasuks välja 20 000 eurot kahju eest, mis tekkis seoses võimaluse kaotamisega ja tema maine ning usaldusväärsuse kahjustamisega; ning
            
         
               —
            
            
               mõista käesoleva menetlusega seotud ning hageja poolt kantud õigusabi- ja muud kulud välja väljaannete talituselt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, et rikutud on põhjendamiskohustust vastavalt finantsmääruse artikli 100 lõikele 2.
            
         
               2.
            
            
               Teine väide, et ei ole järgitud tehnilist kirjeldust ja kasutatud on finantsmääruse artikliga 97 ning rakenduseeskirjade artikliga 138 vastuolus olevat edukaks tunnistamise kriteeriumi.
            
         
               3.
            
            
               Kolmas väide, et tehtud on ilmseid kaalutlusvigu, et hindamiskomitee on esitanud ebaselgeid ja tõendamata seisukohti, et muudetud on esialgses pakkumuse esitamise ettepanekus sisaldunud hankelepingu sõlmimise kriteeriumeid ja et pakkujaid ei teavitatud hiljem lisatud kriteeriumidest õigeaegselt.